open-index/open-wikipedia-markdown huggingface dataset:
Etihad Airways

Η **Etihad Airways** (αραβικά: شركة الاتحاد للطيران) είναι μια από τις δύο κυριότερες αεροπορικές εταιρείες των Ηνωμένων Αραβικών Εμιράτων. Ιδρύθηκε μετά από βασιλικό διάταγμα τον Ιούλιο το 2003 και με βάση το Αμπού Ντάμπι, την πρωτεύουσα των Ηνωμένων Αραβικών Εμιράτων, ξεκίνησε τις πτήσεις τον Νοέμβριο του 2003. Το όνομα προέρχεται από την αραβική λέξη الإتّحاد (ελληνικά: ένωση).

Η εταιρεία εκτελεί περισσότερες από χίλιες πτήσεις καθημερινώς σε 96 επιβατικούς και εμπορικούς προορισμούς στη Μέση Ανατολή, στην Ευρώπη, στην Ασία, στην Αυστραλία και στην Αμερική με ένα στόλο 101 Airbus και Boeing αεροπλάνων. Το 2012 η Etihad εξυπηρέτησε 10,3 εκατομμύρια επιβάτες, μια αύξηση ανά 23% από το προηγούμενο έτος προσφέροντας έτσι έσοδα 4.3 δισεκατομμυρίων δολαρίων. Η Etihad είναι η τέταρτη σε μέγεθος αεροπορική εταιρεία στη Μέση Ανατολή και η δεύτερη στα Ηνωμένα Αραβικά Εμιράτα μετά την Emirates Airlines με έδρα το Ντουμπάι.

Η Etihad Airways είναι μια από τις λίγες αεροπορικές εταιρείες μαζί με την British Airways, την Delta Air Lines, την Korean Air, την Qantas Airways, την Qatar Airways, τη Singapore Airlines, τη South African Airways και την United Airlines που εκτελούν πτήσεις και στις 6 κατοικημένες ηπείρους.

## Στόλος

### Σημερινός στόλος

## Προορισμοί

### Συμφωνίες κοινού κωδικού
Η Etihad Airways έχει κοινό κωδικό με τις ακόλουθες αεροπορικές εταιρείες:

* Aegean Airlines
* Aer Lingus
* Aeroflot
* Aerolíneas Argentinas
* Air Astana
* airBaltic
* Air Canada
* Air Europa
* Air France
* Air Malta
* Air New Zealand
* Air Serbia
* Air Seychelles
* All Nippon Airways
* Asiana Airlines
* Avianca
* Azerbaijan Airlines
* Bangkok Airways
* Belavia
* Brussels Airlines
* China Eastern Airlines
* Czech Airlines
* EgyptAir
* El Al
* Garuda Indonesia
* Gulf Air
* Hong Kong Airlines
* ITA Airways
* JetBlue
* Kenya Airways
* KLM
* Korean Air
* kulula.com
* Kuwait Airways
* Lufthansa
* Malaysia Airlines
* Middle East Airlines
* Montenegro Airlines
* Oman Air
* Pakistan International Airlines
* Precision Air
* Royal Air Maroc
* Royal Jordanian
* Scandinavian Airlines
* Saudia
* SriLankan Airlines
* Swiss International Air Lines
* TAP Air Portugal
* Turkish Airlines
* Vietnam Airlines
* Virgin Australia

## Παραπομπές


## Εξωτερικοί σύνδεσμοι
* 

Κατηγορία:Αεροπορικές εταιρείες των Ηνωμένων Αραβικών Εμιράτων
Θεόδωρος Λαμπράκης

Ο **Θεόδωρος Λαμπράκης** (1904  - 28 Ιουλίου 1956) ήταν Έλληνας πολιτικός και γιατρός.

## Βιογραφικά στοιχεία

Γεννήθηκε στην Κερασίτσα της Αρκαδίας και ήταν γιος του Γεωργίου Λαμπράκη. Αδερφός του ήταν ο Γρηγόρης Λαμπράκης, μετέπειτα δολοφονηθείς βουλευτής Πειραιά της ΕΔΑ. Σπούδασε ιατρική στο Πανεπιστήμιο Αθηνών, ήταν χειρουργός και εργάστηκε στο Τζάννειο Νοσοκομείο Πειραιά, απ' όπου απολύθηκε το 1934 για πολιτικούς λόγους. Ίδρυσε μαζί με άλλους την κλινική "Λευκός Σταυρός" ενώ κατά τη διάρκεια της κατοχής κατέφυγε στα βουνά, όπου εργάστηκε εθελοντικά ως γιατρός.

Το 1956 εξελέγη βουλευτής Πειραιά με την ΕΠΕΚ. Απεβίωσε λίγο αργότερα από ανακοπή. Στην έδρα του, στην εκλογική περιφέρεια Πειραιά, τον διαδέχθηκε ο πρώτος επιλαχών Ιωάννης Ορφανός από την Φιλελεύθερη Δημοκρατική Ένωση (ΦΙΔΕ).

Ήταν παντρεμένος με την γιατρό Τούλα Μπούτου.

## Πηγές


Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Πειραιά
Βασίλειος Σακελλαρίου

Ο **Βασίλειος Σακελλαρίου** ήταν Έλληνας δικαστικός που διετέλεσε υπουργός δικαιοσύνης στην Κυβέρνηση Πιπινέλη.

## Βιογραφικά στοιχεία

Ήταν αντιεισαγγελέας του Αρείου Πάγου όταν κλήθηκε να αναλάβει την θέση του υπουργού δικαιοσύνης. Από την θέση αυτή αναμείχθηκε στην υπόθεση Λαμπράκη επιχειρώντας να προστατεύσει το έργο του ανακριτή Σαρτζετάκη από τις παρεμβάσεις του εισαγγελέα του Αρείου Πάγου, Κωνσταντίνου Κόλλια. Στα πλαίσια αυτά κατέθεσε και σχετικά υπομνήματα στη Βουλή των Ελλήνων. Μετά την παραίτηση της κυβέρνησης, στις 29 Σεπτεμβρίου, επέστρεψε στον Άρειο Πάγο.
## Πηγές


Κατηγορία:Έλληνες δικαστικοί
Κατηγορία:Έλληνες υπουργοί Δικαιοσύνης
Σκύμνος ο Χίος

Ο **Σκύμνος ο Χίος** (185 π.Χ. – 2ος αιώνας π.Χ.) ήταν Έλληνας γεωγράφος. Θεωρείται πως ήταν ο συγγραφέας του έργου *[[Περίοδος του Νικομήδη]]*, μιας γεωγραφικής πραγματείας γραμμένης στην αττική διάλεκτο. Είναι ένα χρονικό του κόσμου (*Περιήγησις*) σε μορφή Ιαμβικού τρίμετρου,  η οποία είναι αφιερωμένη στον βασιλιά Νικομήδη της Βιθυνίας. Πρόκειται πιθανώς για τον Νικομήδη Β΄ τον Επιφανή, ο οποίος βασίλεψε από το 149 π.Χ., ή για τον γιό και διάδοχο του, τον Νικομήδη Γ΄ τον Ευεργέτη.

Ήταν το πρώτο έργο το οποίο εκδόθηκε στο Άουγκσμπουργκ το 1600, και λόγω του ότι βρέθηκε μαζί με τις *Επιτομές* του Μαρκιανού του Ηρακλειώτη, δημοσιεύτηκε αρχικά υπό αυτό το όνομα. Οι μελετητές της εποχής, Λούκας Χολστένιος (Lucas Holstenius) και Ισαάκ Βόσιος (Isaac Vossius), ήταν οι πρώτοι που το απέδωσαν στον Σκύμνο της Χίου, καθώς ανακάλυψαν σε άλλα μελέτες λογίων πως ο Σκύμνος είχε δηλωθεί ως η πηγή του έργου πάνω από μια φορά.

Συνέχισε να θεωρείται ως ο συγγραφέας του έργου έως και το 1846, όταν ο Αύγουστος Μάινεκε, με την εξέταση και επαναδημοσίευση των σχετικών κειμένων, έδειξε πως δεν υπάρχει βάση για να θεωρείται ο Σκύμνος ως συγγραφέας, μια και τα γραπτά του Σκύμνου του Χίου εμφανίζονται να είναι σε πεζό λόγο, και όχι έμμετρο, και οι λίγες προτάσεις που έχουν διασωθεί από άλλα έργα του δεν φανερώνουν ομοιότητες με τα γραφόμενα στο «Περίοδος του Νικομήδη». Από τότε, το έργο αυτό αποδίδεται στον Ψευδο-Σκύμνο.

## Παραπομπές

## Επιπλέον πηγές
* Aubrey Diller, *The Tradition of the Minor Greek Geographers* (1952)

Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες ιστορικοί
Κατηγορία:Ελληνιστική περίοδος
Ψευδοσκύμνος

Με την ονομασία **Ψευδοσκύμνος** αποκαλείται άγνωστος γεωγράφος, ο οποίος θεωρείται ο πραγματικός συντάκτης του χρονικού του 2ου αιώνα π.Χ. με τον τίτλο *[[Περίοδος του Νικομήδη]]*, σε αντίθεση με τον Σκύμνο τον Χίο, τον οποίο μέχρι τα μέσα του 19ου αιώνα θεωρούσαν εσφαλμένα ως τον συντάκτη. Το έργο, που είναι γραμμένο σε αττική διάλεκτο, είναι ένα ιστορικό του κόσμου (*περιήγησις*). Αναφέρεται πως ήταν αφιερωμένο στον βασιλιά Νικομήδη Β΄ ή τον Νικομήδη Γ΄ της Βιθυνίας.

Το 1955 ο μελετητής Όμπρεϊ Ντίλερ (Aubrey Diller) υποστήριξε πως ο Ψευδοσκύμνος είναι στην πραγματικότητα ο Παυσανίας της Δαμασκού, ιστορικός και γεωγράφος ο οποίος έζησε στη Βιθυνία περί το 100 π.Χ.. Το 2004, ο Κωνσταντίν Μποσνακόφ (Konstantin Boshnakov) αντιπρότεινε πως πρόκειται για τον Σίμο της Δήλου, ο οποίος έζησε αρκετά αργότερα.

Το έργο έχει μεταφραστεί και εκδοθεί στα γαλλικά, και περιλαμβάνει περιγραφές των ακτών της Ισπανίας, της Λιγουρίας, του Εύξεινου Πόντου, πληροφορίες σχετικά με διάφορες ελληνικές αποικίες της αρχαιότητας, καθώς και πληροφορίες για τους αρχαίους λαούς της Ιταλικής χερσονήσου, όπως τους Ούμβριους, τους Κέλτες, τους Λιβόρνιους και άλλους λαούς.

## Δείτε επίσης
* Σκύμνος ο Χίος

## Παραπομπές

## Επιπλέον πηγές
*

Ψευδοσκυμνος
Ψευδοσκυμνος
Μασσαλιώτικος περίπλους

Ο ***Μασσαλιωτικός περίπλους*** είναι ένα μη σωζόμενο γεωγραφικό έργο, το οποίο πιθανώς χρονολογείται από τον 6ο αιώνα π.Χ., και χρησίμευε ως εγχειρίδιο και οδηγός για τις θαλάσσιες διαδρομές τις οποίες ακολουθούσαν οι έμποροι της Φοινίκης της Μέσης Ανατολής και Ταρτησσού της νότιας Ισπανίας, στα ταξίδια τους στην Ευρώπη της εποχής του Σιδήρου. Η ονομασία του έργου υποδηλώνει πως προέρχεται από τη Μασσαλία, ελληνική αποικία των Φωκαέων.

Πληροφορίες για το έργο αυτό διασώθηκαν από τον Ρωμαίο ποιητή Αβιανό του 4ου αιώνα μ.Χ., στο έργο του *[[Όρα Μαρίτιμα]]* ("Θαλάσσιες ακτές") όπου και διασώζονται μέρη του *Μασσαλιωτικού περίπλου*.

Ο *Περίπλους* περιέχει το χρονικό ενός θαλάσσιου ταξιδιού από τη Μασσαλία κατά μήκος της δυτικής Μεσογείου. Περιγράφει θαλάσσια περάσματα, με βόρεια κατεύθυνση από το Κάδιθ της Ισπανίας μέχρι και τις ακτές της Βρετανίας και Ιρλανδίας στον Ατλαντικό Ωκεανό. Ο *Περίπλους* είναι το πρώτο έργο που περιγράφει τις εμπορικές συναλλαγές μεταξύ νότιας και βόρειας Ευρώπης. Η ύπαρξη ενός τέτοιου εγχειριδίου συνηγορεί υπέρ της σημαντικής αξίας των εμπορικών αυτών συναλλαγών. Το εμπόριο κασσιτέρου και άλλων πρώτων υλών, από τις Βρετανικές Νήσους προς τον νότο, επιβεβαιώνεται και από αρχαιολογικά ευρήματα αυτής της περιόδου καθώς και προγενέστερης και η προοπτική για σημαντικά κέρδη από την εμπορική αυτή δραστηριότητα πιθανώς να προσέλκυσε μεγάλο αριθμό τυχοδιωκτών προς εξερεύνηση και εκμετάλλευση των ακτών του Ατλαντικού.

Ο Πυθέας ο Μασσαλιώτης, λίγους αιώνες αργότερα, το 325 π.Χ., περιέγραψε μια αρκετά παρόμοια δραστηριότητα, στα ταξίδια του στη βόρεια Ευρώπη και τον Ατλαντικό, στο έργο του *[[Περί Ωκεανού]]*.

## Παραπομπές


## Βιβλιογραφία
* Barry, Cunliffe Πυθέας ο Έλληνας: Εξερευνητής και θαλασσοπόρος, μετάφραση Αλέξανδρος Ρήγας. - Αθήνα : Εκδόσεις Γκοβόστη, 2003, ISBN 960-270-913-8, ISBN 978-960-270-913-9
* Barry Cunliffe, *Iron Age Britain*, English Heritage, London, 1995, p. 38. ISBN 0-7134-8839-5.

Κατηγορία:Ιστορική γεωγραφία
Κατηγορία:Αρχαίοι Έλληνες γεωγράφοι
Κατηγορία:Τοπική ιστορία της Μεγάλης Βρετανίας
Κατηγορία:Περίπλοι
Χιλίαρχος

Ο στρατιωτικός βαθμός του **χιλίαρχου** μπορεί να αναφέρεται στα παρακάτω:

* Χιλίαρχος (Μακεδονία) του αρχαίου Μακεδονικού στρατού
* Χιλίαρχος (Ρώμη) του αρχαίου Ρωμαϊκού στρατού
* Χιλίαρχος (Ελλάδα), βαθμός στον στρατό της επαναστατημένης Ελλάδας, στην επανάσταση του 1821
Πτολεμαίος (υπασπιστής)

Ο **Πτολεμαίος** ήταν ένας από τους πρώτους σωματοφύλακες του Μεγάλου Αλεξάνδρου. Σκοτώθηκε στην πολιορκία της Αλικαρνασσού το 334 π.Χ., ενώ διοικούσε δύο τάξεις Υπασπιστών, αυτές του Ανταίου και του Τιμάνδρου. Την θέση του στους σωματοφύλακες του Αλεξάνδρου πήρε ο Πτολεμαίος του Σελεύκου.

## Παραπομπές
*Φλάβιος Αρριανός, Αλεξάνδρου Ανάβαση 1. 22
*Who's Who in the Age of Alexander the Great by Waldemar Heckel ISBN 978-1-4051-1210-9

Κατηγορία:Αρχαίοι Μακεδόνες
Κατηγορία:Εκστρατεία του Μεγάλου Αλεξάνδρου
Πτολεμαίος του Σελεύκου

Ο **Πτολεμαίος** (4ος αιώνας π.Χ. – 333 π.Χ.) ήταν γιος του Σελεύκου από την Ορεστίδα ή την Τυμφαία, και ένας από τους σωματοφύλακες του Μεγάλου Αλεξάνδρου. 

Καταγόταν από αριστοκρατική οικογένεια, και ο αδελφός του ήταν ο διακεκριμένος στρατηγός του Φιλίππου Β΄,  ο Αντίοχος, ο οποίος ήταν ο πατέρας του Σελεύκου Α΄ Νικάτορα. Επομένως ο Πτολεμαίος ήταν ο θείος του Σελεύκου Α΄ από την πλευρά του πατέρα του, και της αδελφής του Σελεύκου Α΄, της Διδύμειας. Συμμετείχε στην εκστρατεία του Αλέξανδρου στην Ασία, το 334 π.Χ., όπου και του δόθηκε η διοίκηση μιας τάξης φαλαγγών. Επίσης επιλέχθηκε από τον Αλέξανδρο, ως το άτομο που θα ήταν επικεφαλής των στρατευμάτων που θα γύριζαν πίσω στη Μακεδονία, τον χειμώνα, μετά το τέλος της πρώτης εκστρατείας. 

Την επόμενη άνοιξη επανενώθηκε με τον Αλέξανδρο στο Γόρδιον, φέρνοντας νεοσύλλεκτους από τη Μακεδονία. Στη Μάχη της Ισσού το 333 π.Χ., οι μακεδονικές φάλαγγες που διοικούσε ήταν αυτές που αντιμετώπισαν τις οπλιτικές φάλαγγες των Ελλήνων μισθοφόρων υπό τον Δαρείο Γ΄, και με την σύγκρουση που ακολούθησε ο ίδιος σκοτώθηκε κατά τη διάρκεια της μάχης, έχοντας προηγουμένως διακριθεί για τη γενναιότητα του.

## Παραπομπές


## Πηγές
* Smith, William (editor): *Dictionary of Greek and Roman Biography and Mythology*, "Ptolemaeus (4)", Βοστώνη 1867

Κατηγορία:Αρχαίοι Μακεδόνες
Κατηγορία:Εκστρατεία του Μεγάλου Αλεξάνδρου
Μεταρρυθμιστές της Αριστεράς για τη Δημοκρατία και την Ανάπτυξη

Οι **Μεταρρυθμιστές της Αριστεράς για τη Δημοκρατία και την Ανάπτυξη** ήταν ελληνική πολιτική κίνηση η οποία ιδρύθηκε από τον Σπύρο Λυκούδη, βουλευτή Επικρατείας εκλεγμένο αρχικά με τη Δημοκρατική Αριστερά, ο οποίος ανεξαρτητοποιήθηκε από το κόμμα στις 9 Σεπτεμβρίου 2014.

Η ίδρυση της κίνησης ανακοινώθηκε στις 21 Οκτωβρίου 2014 σε εκδήλωση που πραγματοποιήθηκε στο Μουσείο Μπενάκη,, ενώ στις 29 Νοεμβρίου πραγματοποιήθηκε στο αμφιθέατρο του ραδιοφωνικού σταθμού Αθήνα 9.84 στην Τεχνόπολη του Δήμου Αθηναίων η πρώτη πανελλαδική σύσκεψη της κίνησης, στην οποία χαιρέτισαν, μεταξύ άλλων, οι Γιάννης Ραγκούσης, Παντελής Καψής, Βασίλης Οικονόμου και Νίκος Μουζέλης, ενώ εξελέγη και Πανελλαδικό Συμβούλιο.

Στις 24 Δεκεμβρίου ανακοινώθηκε η συνεργασία των Μεταρρυθμιστών της Αριστεράς για τη Δημοκρατία και την Ανάπτυξη με το Ποτάμι σε κοινή συνέντευξη τύπου μπροστά από το κτήριο του Μεγάρου της Παλαιάς Βουλής.

Στις εκλογές του Ιανουαρίου του 2015, ο Λυκούδης εξελέγη βουλευτής Α΄ Αθηνών με το ψηφοδέλτιο του Ποταμιού. Το ίδιο συνέβη και στις εκλογές του Σεπτεμβρίου.

Οι Μεταρρυθμιστές συμμετείχαν στην ίδρυση του Κινήματος Αλλαγής, μαζί με το Ποτάμι. Τον Ιούλιο του 2018, μετά την απόφαση του Ποταμιού για αποχώρηση από το Κίνημα Αλλαγής, οι Μεταρρυθμιστές αποφάσισαν και αυτοί να τεθούν εκτός του ενιαίου φορέα. Έκτοτε αδρανοποιήθηκαν πολιτικά.

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Σοσιαλδημοκρατικά κόμματα
Αζερικές Ένοπλες Δυνάμεις

Οι **Αζερικές Ένοπλες Δυνάμεις** (αζερικά: *Azərbaycan Silahlı Qüvvələri*) δημιουργήθηκαν στις 9 Οκτωβρίου 1991. Μετά τη διάλυση της Σοβιετικής Ένωσης, της οποίας μέλος ήταν το Αζερμπαϊτζάν, οι ένοπλες δυνάμεις της νέας χώρας αναμορφώθηκαν στα πλαίσια όμως των σοβιετικών στρατιωτικών εγκαταστάσεων και του εξοπλισμού που είχε απομείνει στο αζερικό έδαφος. Η Λαϊκή Δημοκρατία του Αζερμπαϊτζάν είχε αρχικά δημιουργήσει τις δικές της ένοπλες δυνάμεις από τις 26 Ιουνίου του 1918. Ωστόσο, αυτές διαλύθηκαν αφού το Αζερμπαϊτζάν είχε απορροφηθεί από τη Σοβιετική Ένωση ως τη Σοβιετική Σοσιαλιστική Δημοκρατία του Αζερμπαϊτζάν από τις 28 Απριλίου του 1920.

Οι ένοπλες δυνάμεις της χώρας έχουν τρεις κλάδους: τον Αζερικό Στρατό Ξηράς, την Αζερική Πολεμική Αεροπορία και Αεράμυνα και το Αζερικό Πολεμικό Ναυτικό. Σχετιζόμενες δυνάμεις περιλαμβάνουν την Αζερική Εθνική Φρουρά, τα Εσωτερικά Στρατεύματα του Αζερμπαϊτζάν και την Αζερική Συνοριοφυλακή. 

## Παραπομπές


Κατηγορία:Στρατός του Αζερμπαϊτζάν
Διαδικασία μομφής

**Διαδικασία μομφής** είναι μια επίσημη διαδικασία με την οποία ένας αξιωματούχος κατηγορείται για παράνομη δραστηριότητα, το αποτέλεσμα της οποίας, ανάλογα με τη χώρα, μπορεί να περιλαμβάνει την καθαίρεση αυτού του αξιωματούχου από το αξίωμά του, καθώς και ποινική ή πολιτική τιμωρία.

## Περαιτέρω ανάγνωση
*Gerhardt, Michael J. ''The federal impeachment process''.

Κατηγορία:Μεταβολές στην πολιτική εξουσία
Κατηγορία:Δίκαιο ανά ζήτημα
Κατηγορία:Διακυβέρνηση
Κατηγορία:Υπευθυνότητα
Μιχάλης Γρηγορίου

Το όνομα **Μιχάλης Γρηγορίου** μπορεί να αναφέρεται στα εξής πρόσωπα:

*Μιχάλης Γρηγορίου (προπονητής), Έλληνας παλαίμαχος ποδοσφαιριστής και νυν προπονητής.

*Μιχάλης Γρηγορίου (μουσικός), Έλληνας σύγχρονος συνθέτης, γιος του σκηνοθέτη Γρηγόρη Γρηγορίου.
Πλάθιντο Ντομίνγκο

Ο **Πλάθιδο Ντομίνγκο** (ισπανική γλώσσα: *José Plácido Domingo Embil*,  προφορά ΔΦΑ: [ˈplaθiðo ðoˈmiŋɡo], 21 Ιανουαρίου 1941) είναι Ισπανός τενόρος και μαέστρος, γνωστός για την ευέλικτη και ισχυρή φωνή του, που διαθέτει έναν ηχηρό και δραματικό τόνο σε όλο το εύρος της. Ως το τέλος του 2013, έχει τραγουδήσει 144 διαφορετικούς ρόλους.

Ένας από τους «Τρεις Τενόρους» (μαζί με τον Χοσέ Καρρέρας και τον Λουτσιάνο Παβαρότι), τελευταία αναλαμβάνει τη διεύθυνση όπερας και συναυλιών, και είναι ο γενικός διευθυντής της Όπερας του Λος Άντζελες στην Καλιφόρνια.

## Παραπομπές


 

Κατηγορία:Ισπανοί τραγουδιστές όπερας
Κατηγορία:Τενόροι
Κωδικοποίηση Τσερτς

Στα μαθηματικά η **κωδικοποίηση Τσερτς** (Αγγλικά: *Church encoding*) είναι ένα μέσο αναπαράστασης δεδομένων και τελεστών με λάμδα-λογισμό (συμβολίζεται ως *λ-λογισμός* ή στα αγγλικά: *λ-calculus*). Τα δεδομένα και οι τελεστές δημιουργούν μια μαθηματική δομή η οποία ενσωματώνεται στον *λ-λογισμό*. Τα *αριθμοειδή Τσερτς* (ή και *αριθμιακά Τσερτς*, στα Αγγλικά: *Church numerals*) είναι αναπαραστάσεις των φυσικών αριθμών χρησιμοποιώντας λάμδα συμβολισμούς. Οι αναπαραστάσεις αυτές έχουν πάρει από το όνομα του Αλόνζο Τσερτς ο οποίος πρώτη φορά κωδικοποίησε δεδομένα με αυτή τη μορφή (χρησιμοποιώντας *λ-λογισμό*).

Οι όροι συνήθως θεωρούνται πρωτογενείς (Αγγλικά: *primitive*) σε διαφορετική αναπαράσταση (όπως ακέραιοι, λογικοί τύποι, ζεύγη ή λίστες) και αντιστοιχίζονται σε συναρτήσεις ανώτερου βαθμού (Αγγλικά: *high order functions*) κάτω από την κωδικοποίηση Τσερτς. Σύμφωνα με την *θέση Τσερτς-Τούρνινγκ*  αποδεικνύεται ότι κάθε υπολογίσιμος τελεστής (και οι παράμετροί του) μπορούν να αναπαρασταθούν με την κωδικοποίηση του Τσερτς. Στον λ-λογισμό χωρίς τύπους ο μόνος πρωτογενής τύπος είναι η συνάρτηση.

## Παραπομπές


Κατηγορία:Θεωρία υπολογισμού
Κατηγορία:Λ-λογισμός
Λουτσίντιο Σεντιμέντι

Ο **Λουτσίντιο Σεντιμέντι** (*Lucidio Sentimenti*, Μπομπόρτο, 1 Ιουλίου 1920 - Τορίνο, 28 Νοεμβρίου 2014) ήταν Ιταλός πρώην διεθνής ποδοσφαιριστής, που αγωνιζόταν στη θέση του τερματοφύλακα. Ο τέταρτος (εξου και το παρωνύμιό του "IV") από πέντε αδέλφια -*Ένιο*, *Αρνάλντο*, *Βιτόριο* και *Πρίμο*, όλοι ποδοσφαιριστές- και ο μόνος από αυτούς που έπαιξε στην Εθνική ομάδα της χώρας του (9 φορές, από το 1945 έως το 1953) αγωνίστηκε κατά σειρά στις *Μοντένα* (όπου αναδείχτηκε ο πρώτος γκολκίπερ στα χρονικά που εκτέλεσε με επιτυχία πέναλτι, μάλιστα αναφέρεται ότι σκόραρε σε βάρος του αδελφού του *Αρνάλντο Σεντιμέντι*, ο οποίος αγωνιζόταν σε αντίπαλη ομάδα και προερχόταν από 9 συνεχόμενες αποκρούσεις), Γιουβέντους, Λάτσιο (όπου υπήρξε συμπαίκτης με τον αδελφό του *Βιτόριο Σεντιμέντι*), Βιτσέντσα, *Τζενίσια* και Τορίνο.

## Πηγή
* *Κ. Μαστοράκης-Θ. Τζιμούρτος*, "Έφυγε ο πρώτος γκολκίπερ-σκόρερ", στην εφημερίδα "ΦΩΣ των Σπορ" της 29 Νοεμβρίου 2014, σελ. 13, στήλη "Στα Γήπεδα του Κόσμου"

## Παραπομπή


Κατηγορία:Ιταλοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Μόντενα ΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Βιτσέντσα Κάλτσιο
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Εθνικής Ιταλίας
Α-εμβρυϊκή πρωτεΐνη

Η **α-εμβρυϊκή πρωτεΐνη** (AFP, Alpha-Fetal Protein) ή α-φετοπρωτεΐνη (αναφερόμενη και ως α-1-φετοπρωτεΐνη ή α-φετοσφαιρίνη) είναι μία πρωτεΐνη, που στους ανθρώπους κωδικοποιείται από το AFP γονίδιο. Το γονίδιο αυτό ανευρίσκεται στο μακρύ σκέλος του χρωμοσώματος 4 (4q25). Η AFP είναι μία κύρια πρωτεΐνη του πλάσματος, που παράγεται από το λεκιθικό σάκο, το ήπαρ και τη γαστρεντερική οδό κατά τη διάρκεια της εμβρυϊκής ανάπτυξης και θεωρείται ότι αποτελεί την εμβρυϊκή μορφή της αλβουμίνης του ορού. Ανήκει σε μία υπερομάδα πρωτεϊνών που περιλαμβάνει την αλβουμίνη και την πρωτεΐνη που συνδέεται με τη βιταμίνη D. Το μόριο της, προσδένεται με το χαλκό, το νικέλιο, τα λιπαρά οξέα και τη χολερυθρίνη, ενώ εντοπίζεται σε μονομερείς, διμερείς, καθώς και τριμερείς μορφές.
## Η δομή της αFP
Η AFP είναι μία γλυκοπρωτεΐνη μονής αλυσίδας, με μοριακό βάρος περίπου 70.000 dalton και αποτελείται από 591 αμινοξέα και ένα υδατανθρακικό μόριο.
## Λειτουργικότητα
Η AFP είναι η πιο πολυάριθμη πρωτεΐνη του πλάσματος των ανθρώπινων εμβρύων. Τα επίπεδά της στο πλάσμα μειώνονται απότομα μετά τη γέννηση, τα οποία όμως αρχίζουν να υποχωρούν προγεννητικά από το τέλος του πρώτου τριμήνου κύησης. Η πρωτεΐνη φτάνει στα φυσιολογικά ενήλικα επίπεδά της στην ηλικία των 8 με 12 μηνών. Η λειτουργικότητα της AFP στους ενήλικες είναι άγνωστη. Ωστόσο, στα έμβρυα των τρωκτικών προσδένεται με την οιστραδιόλη, προς αποφυγή μεταφοράς της δια μέσου του πλακούντα. Ο κύριος σκοπός αυτής της λειτουργίας είναι ο περιορισμός μετατροπής των θηλυκών εμβρύων σε αρσενικά. Εφόσον η ανθρώπινη AFP δεν προσδένεται με τα οιστρογόνα, η λειτουργικότητά της στα αντίστοιχα έμβρυα είναι λιγότερο ξεκάθαρη.
## Επίπεδα ορού
### Μητρικά
Στις έγκυες γυναίκες, τα επίπεδα της εμβρυϊκής AFP μπορούν να προσδιοριστούν από τα ούρα. Η AFP απομακρύνεται σε πολύ μεγάλο βαθμό από τους νεφρούς, γι αυτό και τα επίπεδά της στα ούρα μπορούν να αντικατοπτρίσουν εκείνα του εμβρυϊκού ορού. Αντιθέτως, τα επίπεδα της MSAFP (AFP ορού μητέρας) είναι αρκετά χαμηλότερα, αλλά συνεχίζουν να αυξάνονται έως περίπου την 32η εβδομάδα. Θεωρείται ότι αυτό συμβαίνει διότι η μητέρα δεν αξιοποιεί την AFP και γι αυτό την απομακρύνει από τον οργανισμό της, χωρίς πρόβλημα.
## Νεογνικά
Οι φυσιολογικές τιμές της AFP στους ενήλικες και τα παιδιά στα περισσότερα εργαστήρια έχουν οριστεί έως 

Κατηγορία:Γλυκοπρωτεΐνες
Αλκαλική φωσφατάση

Η **αλκαλική φωσφατάση** (Alkaline Phospatase – ALP) είναι ένα ένζυμο που ανήκει στην κατηγορία των υδρολασών. Οι υδρολάσες είναι ένζυμα που διασπούν υδρολυτικά μια σειρά από δεσμούς. Όπως υποδηλώνει το όνομα «αλκαλική φωσφατάση» η συγκεκριμένη υδρολάση είναι πιο αποτελεσματική στο αλκαλικό περιβάλλον. 
μικρογραφία|Το μόριο της αλκαλικής φωσφατάσης

## Φυσιολογία
Σε υγιή άτομα η ολική ALP προέρχεται κυρίως από το ήπαρ και τα οστά. Περίπου το 25% των υγιών ατόμων έχουν εντερικό ισοένζυμο.

### Παθοφυσιολογία
Η ολική αλκαλική φωσφατάση που προσδιορίζεται στον ορό ή πλάσμα είναι το άθροισμα πολλαπλών διακριτών μορφών αλκαλικής φωσφατάσης που προέρχονται από διαφορετικούς ιστούς. Σήμερα είναι γνωστά τέσσερα γονίδια που κωδικοποιούν ισάριθμα ισοένζυμα αλκαλικής φωσφατάσης. Αυτά είναι:
*Το μη ειδικό ιστικό γονίδιο (σχετίζεται με την ALP νεφρών, ήπατος και οστών)
*Το πλακουντιακό γονίδιο 
*Το εντερικό γονίδιο
*Το βλαστικό γονίδιο
Η κύρια διαγνωστική αξία του ενζύμου είναι η διάγνωση ηπατικών νόσων που συνυπάρχουν με μία οστική βλάβη, όπως σε κακοήθεις μεταστάσεις στα οστά. Τα ισοένζυμα της αλκαλικής φωσφατάσης άλλων ιστών είναι χρήσιμα στην παρακολούθηση του καρκίνου των αντίστοιχων οργάνων. Τα ισοένζυμα αυτά περιλαμβάνουν τις μορφές Regan και Nagao, που αντιστοιχούν στο πλακουντικό και στο ομοιάζον με πλακουντικό ισοένζυμο, όπως επίσης και η μορφή Kasahara, που φαίνεται ότι είναι η επανέκφραση ενός γονιδίου εμβρυικής αλκαλικής φωσφατάσης εντερικού τύπου. Η ολική αλκαλική φωσφατάση προσδιορίζεται με χημικές μεθόδους όπως η ενζυμική κινητική μέθοδο των Bowers και McComb στους 370C (DGKC). Ο προσδιορισμός των ισοενζύμων γίνεται με ηλεκτροφόρηση.

## Μέθοδοι  προσδιορισμού  αλκαλικής  φωσφατάσης  στο εργαστήριο
Υπάρχουν δύο κοινές μέθοδοι προσδιορισμού της αλκαλικής φωσφατάσης στο εργαστήριο, η μέθοδος DEA Buffer της Γερμανικής Εταιρείας Κλινικής Χημείας (DGKC) και η μέθοδος AMP Buffer της Διεθνούς Ένωσης Κλινικής Χημείας (IFCC).

### Αρχή μεθόδου της DEA Buffer
Η δραστικότητα του ενζύμου αλκαλική φωσφατάση προσδιορίζεται κινητικά σύμφωνα με τις προδιαγραφές της Γερμανικής Εταιρίας Κλινικής Χημείας (DGKC). Η παρουσία του ενζύμου σε αλκαλικό περιβάλλον διαιθανολαμίνης (DEA) καταλύει την υδρόλυση του υποστρώματος p-φωσφορική νιτροφαινόλη (pNPP) προς σχηματισμό της έγχρωμης ένωσης p-νιτροφαινόλης. Η αύξηση της απορρόφησης στα 405 nm είναι ανάλογη της δραστικότητας της ALP στο δείγμα.
Τιμές αναφοράς
Παιδιά: 180 - 1200 U/L 370C
Ενήλικες: 98 - 279 U/L 370C

### Αρχή μεθόδου της AMP Buffer
Η μέθοδος του ρυθμιστικού διαλύματος AMP προτείνεται από την Διεθνή Εταιρία Κλινικής Χημείας (IFFC). Η αλκαλική φωσφατάση ALP καταλύει την μεταφορά της φωσφορικής ομάδας από p-νιτροφαινυλοφωσφορικό σε 2 αμινο -2 μεθυλο-1 προπανόλη (AMP) απελευθερώνοντας p-νιτροφαινόλη.
Άνδρες: 40 - 129 U/L (37οC)
Γυναίκες: 35 - 104 U/L (37οC)
Παιδιά:
Έως ενός έτους: 

Κατηγορία:Ένζυμα
Σαμ Μέντες

Ο **Σάμουελ Αλεξάντερ "Σαμ" Μέντες** (αγγλ.:*Samuel Alexander "Sam" Mendes*), (γενν. 1 Αυγούστου 1965) είναι Άγγλος σκηνοθέτης του κινηματογράφου και του θεάτρου. Είναι περισσότερο γνωστός για την σκηνοθεσία της ταινίας *[[American Beauty]]* (1999), η οποία του χάρισε το Όσκαρ και τη Χρυσή Σφαίρα Καλύτερης Σκηνοθεσίας, καθώς και για την σκηνοθεσία  των ταινιών του Τζέιμς Μποντ *[[Skyfall]]* (2012) και *[[Spectre (ταινία)|Spectre]]* (2015). Επίσης, είναι γνωστός για την επανασκηνοθέτηση των θεατρικών μιούζικαλ *Cabaret* (1994), *Oliver!* (1994), *Company* (1996), και *Gypsy* (2003). Σκηνοθέτησε για πρώτη φορά πρωτότυπο θεατρικό μιούζικαλ με το *Charlie and the Chocolate Factory the Musical* (2013).

Το 2000, ο Μέντες έγινε μέλος του Τάγματος της Βρετανικής Αυτοκρατορίας από τη βασίλισσα Ελισάβετ Β΄ για τις «υπηρεσίες του στο δράμα» και την ίδια χρονιά τιμήθηκε με το βραβείο Σαίξπηρ από το Ίδρυμα Alfred Toepfer στο Αμβούργο της Γερμανίας. Το 2005 βραβεύτηκε από το Σύνδεσμο Σκηνοθετών της Μεγάλης Βρετανίας. To 2019 έλαβε το βραβείο Τόνυ σκηνοθεσίας για το θεατρικό έργο *[[The Ferryman]]*. To 2018, η Daily Telegraph τον ονόμασε τον 15ο πιο ισχυρό άνθρωπο στην Βρετανική Κουλτούρα.

Η πρώτη του ταινία, *[[American Beauty]],* κυκλοφόρησε το 1999 και ήταν τεράστια επιτυχία. Η ταινία κέρδισε 5 Όσκαρ, ανάμεσα τους Καλύτερης Ταινίας και Καλύτερης Σκηνοθεσίας. Η ταινία έχει συμπεριληφθεί σε ορισμένες λίστες των καλύτερων ταινιών όλων των εποχών. Η επόμενες ταινία του Μέντες ήταν τα *[[Road to Perdition]]* (2002),ένα αστυνομικό δράμα με πρωταγωνιστή τον Τομ Χανκς, το *[[Jarhead]]* (2005), μια ταινία για τον Πόλεμο του Κόλπου, το *[[Ο δρόμος της επανάστασης]]* (2008), ένα ρομαντικό δράμα που του χάρισε υποψηφιότητα για Χρυσή Σφαίρα Καλύτερης Σκηνοθεσίας, και την κωμωδία *Αway We Go* (2009). To 2012 σκηνοθέτησε την 23η ταινία με τον Τζέιμς Μποντ, το *[[Skyfall]].* Η ταινία ήταν τεράστια εμπορική και κριτική επιτυχία, καθώς παραμείνει η πιο εμπορικά επιτυχής ταινία της σειράς, μια από τις πιο εμπορικά επιτυχείς ταινίες όλων των εποχών, και συχνά θεωρείται μια από τις καλύτερες ταινίες Τζέιμς Μποντ. Μετά άπω την επιτυχία του *Skyfall*, ο Mέντες σκηνοθέτησε και την επόμενη ταινία με τον Τζέιμς Μποντ, το *[[Spectre (ταινία)|Spectre]]* (2015), η οποία όμως δεν έλαβε τόσο μεγάλη αναγνώριση όπως το *Skyfall*. Η επόμενη ταινία του Μέντες, *[[1917 (ταινία)|1917]],* κυκλοφόρησε το 2019 και  είναι μια πολεμική ταινία που εκτυλίσσεται κατά την διάρκεια του Πρώτου Παγκοσμίου Πολέμου.

## Παραπομπές

## Εξωτερικοί σύνδεσμοι
* 0 

Κατηγορία:Νικητές βραβείου Tony
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Άγγλοι σκηνοθέτες κινηματογράφου
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Διοικητές του Τάγματος της Βρετανικής Αυτοκρατορίας
Ρομπέρτο Παλασουέλος

Ο **Ρομπέρτο Παλασουέλος** (*Roberto Palazuelos*) ισπανική  προφορά ΔΦΑ: [roˈβerto palaˈswelos], γεννημένος στις 14 Νοεμβρίου 1967 στο Ακαπούλκο, Γκερρέρο είναι μεξικανός ηθοποιός, μοντέλο και παραγωγός, γνωστός για το έργο του στις τηλενουβέλες.

Ο Ρομπέρτο Παλασουέλος είχε το προσωνύμιο «Το Μαύρο Διαμάντι» για σκούρο μαυρισμένο δέρμα και μπλε μάτια του, είναι ο γιος ενός μεξικανού πατέρα και μιας μητέρας γαλλικής καταγωγής. Είναι μόνος γιος με πέντε ετεροθαλή αδέρφια.

Ο Παλασουέλος έχει γίνει γνωστός στο Μεξικό από το τέλη δεκαετίας του '80 για το έργο του στις δημοφιλείς τηλενουβέλες όπως *Mi segunda madre* και *Simplemente María*. Η ερμηνεία του, όπως ο Ρότζερ στην επιτυχημένη τηλενουβέλα Muchachitas προσανατολισμένη προς τους εφήβους τον ώθησε στη φήμη. *Dos mujeres, un camino*, *Amada enemiga*, και *Salomé* είναι επίσης μεταξύ των καλύτερων γνωστών έργων του.

Το 2003, ο Παλασουέλος ήταν μία από τις συμμετέχουσες προσωπικότητες του Big Brother México.

Ο Παλασουέλος παίζει συνήθως το κακό τύπο στις μεξικάνικες σαπουνόπερες όπως *Mañana Es Para Siempre*, *Llena de amor*, *Qué Bonito Amor* και *Hasta el fin del mundo*.

Ο Παλασουέλος πήρε απολυτήριο του λυκείου, όταν ήταν 41 ετών Το 2008, ο Παλασουέλος πήγε πίσω στο σχολείο για να προετοιμαστεί για ένα πτυχίο νομικής.

	
## Φιλμογραφία

*2014-2015 Hasta el fin del mundo... *Mauro Renzi* **Κακός**
* 2013 Gossip Girl: Acapulco... *Santiago de la Vega 'El Capitán' / Jack de la Vega 'El Capitán*'
* 2012-2013  Qué bonito amor... *Giuliano* **Κύριος Κακός**
* 2013  Siete años de matrimonio...  *Pepe*
* 2010-2011  Llena de amor... *Mauricio Fonseca* **Κακός**
* 2010  Agave sorpresa... *Ο Ίδιος*
* 2008-2009  Mañana es para siempre... *Camilo Elizalde Rivera* **Κακός**
* 2006  Mi vida eres tú... *Aristeo Borgia 'El Diamante Negro*' (*Το Μαύρο Διαμάντι*)
* 2006  Duelo de pasiones
* 2006  La fea más bella... *Pedro Barman*
* 2006  Alta infidelidad...  *Adrián*
* 2005  Apuesta por un amor... *Francisco Andrade*
* 2004  Acapulco fest 2004... *Παρουσιαστής*
* 2003  Niña... amada mía... *Rafael Rincón del Valle*
* 2001  Salomé... *Beto 'El Figurín*'
* 2000  Carita de angel... *Flavio Romero Medrano*
* 1999  Amor Gitano... *Claudio*
* 1997  Amada enemiga... *Mauricio*
* 1997  Una luz en la oscuridad
* 1996  ¡Sálvame!...  *Ricardo*
* 1996  Para toda la vida... *Rolando*
* 1996  La mujer de los dos
* 1996  Klinik unter Palmen... *Enrique Valdez*
* 1995  Crímenes de passion...  *Alejandro*
* 1995  Pobre niña rica... *Gregorio*
* 1994  Juana la Cubana
* 1993  Two Women, One Road... *Raymundo*
* 1993  La Perra de la Frontera
* 1992  Los verduleros 3
* 1992  Muerte ciega
* 1991  Jóvenes perversos... *Armando*
* 1991  Muchachitas... *Roger Guzmán*
* 1991  Acapulco
* 1989  El diario íntimo de una cabaretera
* 1989  Mi segunda madre... *David*
* 1989  Simplemente María... *Pedro Cuevas*
* 1988  Don't Panic... *John*

## Πηγές


## Εξωτερικοί σύνδεσμοι
* Ο Ρομπέρτο Παλασουέλος στο IMDb
* Βιογραφία του Ρομπέρτο Παλασουέλος στο esmas  
* Ο ''Ρομπέρτο Παλασουέλος'' στο Alma Latina

Κατηγορία:Μεξικανοί ηθοποιοί τηλεόρασης
Guf

Ο **Αλεξέι Σεργκέεβιτς Ντολμάτοφ** (Ρώσικα: Алексе́й Серге́евич Долма́тов, γεννημένος 23 Σεπτεμβρίου του 1979) είναι Ρώσος ράπερ και τραγουδοποιός.

## Βιντεογραφία

### Κλιπ

* 2006 — «Новогодняя»
* 2009 — «Для неё»
* 2010 — «Ice Baby»
* 2010 — «100 строк»
* 2010 — «Было давно»
* 2011 — «Соответственно» (уч. Баста)
* 2011 — «Имеет место»
* 2011 — «Самурай» (уч. Баста)
* 2011 — «Другая волна» (уч. Баста)
* 2011 — «200 строк»
* 2011 — «На пол»
* 2012 — «Сегодня — завтра»
* 2012 — «Гуф умер» (уч. Баста)

* 2007 — «Моя игра» (Баста при уч. Guf)
* 2009 — «По-другому» (ST при уч. Guf)
* 2010 — «Качели» (Ноггано при уч. Guf)
* 2010 — «Тем, кто с нами» («АК-47» при уч. Guf, Ноггано)
* 2011 — «Красная стрела» (Смоки Мо при уч. Guf)
* 2012 — «Один раз» (Obe 1 Kanobe при уч. Guf)
* 2013 — «Тайна» (Рем Дигга при уч. Guf)
* 2013 — «Танцы с волками» (Лион при уч. Guf)
* 2013 — «420» (Rigos при уч. Guf)
* 2013 — «Всё за 1 $» («Каспийский груз» при уч. Guf)
* 2013 — «Нет конфликта» (Кравц при уч. Guf)
* 2014 — «Город убийца» (Зануда при уч. Guf)

* 2008 — «Город дорог» (уч. Баста)
* 2008 — «Трафик» (уч. Смоки Мо)
* 2008 — «Ночь»
* 2009 — «Зима»
* 2009 — «Легко ли быть молодым»
* 2014 — «Виражи» **(ещё не вышел)**

* 2010 — «Ростов/Краснодар» (уч. Баста)
* 2011 — «Лето правильного рэпа» (уч. Баста)
* 2011 — «Приглашение в Москву» (уч. «ОУ74», «ТАНDЕМ Foundation»)
* 2012 — «Приглашение на Украинский тур» (уч. «ТАНDЕМ Foundation»)
* 2012 — «Приглашение на Hip-Hop All Stars 2012»
* 2012 — «Приглашение в „Зелёный Театр“» (уч. Баста)
* 2013 — «Приглашение в „Известия Hall“» / «Грустный»
* 2014 — «Приглашение в тур в поддержку фильма Gazgolder»
* 2014 — «Приглашение в „Зелёный Театр“»
* 2014 — «Бараний рог» (уч. Rigos)

## Παραπομπές


## Εξωτερικοί Σύνδεσμοι

* 

Κατηγορία:Ρώσοι μουσικοί
Κατηγορία:Ρώσοι ράπερ
Κομάρκες της Καταλονίας

[μικρογραφία|Χάρτης με την διαίρεση της Καταλονίας σε κομητείες. Περιλαμβάνονται και οι κομητείες του [Ρουσιγιόν, της γαλλικής Βόρειας Καταλονίας.]]
Στην Καταλονία ορίζεται ως κομάρκα (στα καταλανικά: comarca) «ένας οργανισμός τοπικής αυτοδιοίκησης που αποτελείται από μια ομάδα δήμων. Η διοίκηση της κομητείας έγκειται στο συμβούλιο της κομητείας, όργανα του οποίου είναι η απαρτία, ο πρόεδρος, η ειδική επιτροπή οικονομικών και ο διαχεριστής.»  Για πρώτη φορά η Καταλονία χωρίστηκε σε κομάρκες το 1936 μετά από απόφαση της Ζενεραλιτάτ αλλά έπαψαν να ισχύουν το 1939, λόγω της νίκης των φρανκικών στρατευμάτων κατά τον εμφύλιο πόλεμο και την απαλοιφή των δικαιωμάτων αυτονομίας της. Από το 1977, με την ανασύσταση της Ζενεραλιτάτ, επανήλθαν οι κομάρκες με αυξημένες εξουσίες σε θέματα πολεοδομίας, αθλητισμού, υγιείας, πολιτισμού και εκπαίδευσης ενώ τα συμβούλια μπορούν να αποστέλουν προτάσεις νόμου στο καταλανικό περιφερειακό κοινοβούλιο.  

## Παραπομπές
Κύπελλο Διεθνών Εκθέσεων 1964-65

Το **Κυπέλλο Διεθνών Εκθέσεων 1964-1965** ήταν η έβδομη διοργάνωση του ομώνυμου ποδοσφαιρικού θεσμού. Το κύπελλο κατέκτησε η ουγγρική Φερεντσβάρος του Φλόριαν Άλμπερτ, η οποία νίκησε τη Γιουβέντους με 1-0, στον τελικό που έγινε στο Κομουνάλε του Τορίνο.

## Πρώτος γύρος

## Δεύτερος γύρος

## Τρίτος γύρος

## Προημιτελική φάση

* Η Ατλέτικο Μαδρίτης και η Γιουβέντους προκρίθηκαν στους ημιτελιούς άνευ αγώνα μετά από κλήρωση

## Ημιτελική φάση

## Τελικός

## Παραπομπές


Κατηγορία:Κύπελλο Διεθνών Εκθέσεων
Κατηγορία:Ποδόσφαιρο το 1964
Κατηγορία:Ποδόσφαιρο το 1965
Καλαμίτσι Χαλκιδικής

Το **Καλαμίτσι** είναι οικισμός και παραλία (εκτασης περιπου 15.000 τ.μ.), βρίσκεται στη Σιθωνία Χαλκιδικής και ανήκει στον δήμο Σιθωνίας. Στο Καλαμίτσι ζουν μόνιμοι κάτοικοι ενώ το καλοκαίρι το επισκέπτονται πάρα πολλοί τουρίστες λόγω της πεντακάθαρης θάλασσάς του. Βρίσκεται 6 χιλιόμετρα από τη Συκιά Χαλκιδικής και απέχει 150 περίπου χιλιόμετρα από τη Θεσσαλονίκη. Η παραλία φέρεται στον τύπο ενταγμένη στο χαρτοφυλάκιο του ΤΑΙΠΕΔ και προωθείται προς πώληση από την ελληνική κυβέρνηση.

## Παραπομπές σημειώσεις


Κατηγορία:Χωριά της περιφερειακής ενότητας Χαλκιδικής
Ανθοχώρι Δράμας

Το **Ανθοχώρι** είναι χωριό στον δήμο Προσοτσάνης του νομού Δράμας. Σύμφωνα με την απογραφή του 2021 ο πληθυσμός του ανέρχεται σε 93 κατοίκους από 132 το 2011.

## Γενικά και ιστορικά στοιχεία
Το Ανθοχώρι είναι κτισμένο στους πρόποδες του Μενοικίου, σε υψόμετρο 150 μέτρων. Κατά την οθωμανική περίοδο αποτελούσε έναν αμιγώς τουρκικό οικισμό. Μετά τη Μικρασιατική Καταστροφή και την ανταλλαγή πληθυσμών που ακολούθησε ανάμεσα στην Ελλάδα και την Τουρκία, εγκαταστάθηκαν στο χωριό οικογένειες Ελλήνων προσφύγων ποντιακής καταγωγής από το Καρς και τη Σαμψούντα. Κατά τη διάρκεια της βουλγαρικής Κατοχής, 8 κάτοικοι του χωριού εκτελέστηκαν από τις βουλγαρικές δυνάμεις στα τέλη του 1941, στα πλαίσια της καταστολής και των αντιποίνων της εξέγερσης της Δράμας. Μεταπολεμικά, ο οικισμός μετονομάστηκε το 1953 από Πούρσοβο σε Ανθοχώρι.

Οι περισσότεροι κάτοικοι ασχολούνται με τη γεωργία, καλλιεργώντας βαμβάκι και σιτηρά. Ο ενοριακός ναός είναι αφιερωμένος στον Άγιο Γεώργιο. Εγκαινιάστηκε το 1927 και διαθέτει κειμήλια που μετέφεραν οι Έλληνες πρόσφυγες από τις πατρίδες τους. Κάθε χρόνο διοργανώνεται τοπικό πανηγύρι στις 2-3 Νοεμβρίου σε ανάμνηση των εγκαινίων της εκκλησίας.

Διοικητικά, μετά την ένταξή του στο ελληνικό κράτος, ο οικισμός αρχικά υπαγόταν στην επαρχία Δράμας ως έδρα κοινότητας. Το 1997 εντάχθηκε στον καποδιστριακό δήμο Προσοτσάνης, στον οποίο παρέμεινε και μετά τις αλλαγές που επέφερε στην τοπική αυτοδιοίκηση το σχέδιο Καλλικράτης.

## Απογραφές πληθυσμού

## Παραπομπές


## Βιβλιογραφία

* Σπύρος Κουζινόπουλος, *Δράμα 1941. Μια παρεξηγημένη εξέγερση*, εκδόσεις Καστανιώτη, Αθήνα 2011.
* Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α΄ τόμος.

Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Δημήτρης Τριχόπουλος

Ο **Δημήτρης Τριχόπουλος **(Βόλος, 9 Δεκεμβρίου 1938 – Αθήνα, 1 Δεκεμβρίου 2014) ήταν διακεκριμένος Έλληνας γιατρός και ακαδημαϊκός, καθηγητής στο Πανεπιστήμιο Αθηνών και το Πανεπιστήμιο του Χάρβαρντ, του οποίου το ερευνητικό έργο στην επιδημιολογία και τη δημόσια υγεία τυγχάνει ευρείας διεθνούς αναγνώρισης. Διετέλεσε τακτικό μέλος της Ακαδημίας Αθηνών και αντεπιστέλλον μέλος των Ιατρικών Ακαδημιών της Γαλλίας και του Βελγίου.

## Βιογραφικά στοιχεία
Ο Δ. Τριχόπουλος γεννήθηκε στον Βόλο. Σπούδασε ιατρική στο Πανεπιστήμιο της Αθήνας και ειδικεύθηκε στην παθολογία, τη μικροβιολογία, τη δημόσια υγεία και την επιδημιολογία στα Πανεπιστήμια της Αθήνας, του Λονδίνου, του Χάρβαρντ και της Οξφόρδης.

Το 1972 εκλέχθηκε τακτικός Καθηγητής στην Ιατρική Σχολή του Πανεπιστημίου της Αθήνας, ενώ το 1981 δημοσιεύθηκε η εργασία του για τον ρόλο του παθητικού καπνίσματος στην αιτιολογία του καρκίνου του πνεύμονα. Από το 1989 έως το 1996 διατέλεσε τακτικός καθηγητής και διευθυντής του Τμήματος Επιδημιολογίας στο Πανεπιστήμιο Χαρβαρντ των ΗΠΑ, ενώ  από το 1993 έως το 1997 ήταν καθηγητής και διευθυντής του Κέντρου για την Πρόληψη του Καρκίνου του αμερικανικού πανεπιστημίου.

Μαζί με τη σύζυγό του, Αντωνία Τριχοπούλου, ανέδειξαν την αξία της μεσογειακής διατροφής και έκαναν πολλές δημοσιεύσεις για τις θετικές επιδράσεις της στην υγεία του καρδιαγγειακού συστήματος. Η δουλειά τους συγκέντρωσε συχνά το ενδιαφέρον των διεθνών μέσων ενημέρωσης.

Έφυγε από τη ζωή στις 2 τα ξημερώματα της Δευτέρας 1ης Δεκεμβρίου του 2014 στη Μονάδα Εντατικής Θεραπείας του Νοσοκομείου «Ευαγγελισμός», όπου νοσηλευόταν σε κρίσιμη κατάσταση από τις 19 Νοεμβρίου μετά από οξύ έμφραγμα του μυοκαρδίου.

## Τιμητικές διακρίσεις
Ο Δημήτρης Τριχόπουλος ήταν επίτιμος διδάκτωρ του Πανεπιστημίου της Ουψάλας, μέλος της Εταιρείας Τιμών Δημόσιας Υγείας των ΗΠΑ και επίτιμος εταίρος του Βασιλικού Κολλεγίου Ιατρικής της Βρετανίας. Ο Πρόεδρος της Δημοκρατίας τον είχε βραβεύσει με το παράσημο του Ταξιάρχη της Τιμής. Ήταν τακτικό μέλος της Ακαδημίας Αθηνών και αντεπιστέλλον μέλος των Ιατρικών Ακαδημιών της Γαλλίας και του Βελγίου. Είχε τιμηθεί από τη γενέτειρά του με το Χρυσό Μετάλλιο του Δήμου Βόλου και το Χρυσό Μετάλλιο του Πανεπιστημίου Θεσσαλίας. Είχε λάβει επίσης το βραβείο Εξαίρετης Πανεπιστημιακής Διδασκαλίας Βασίλη Ξανθόπουλου - Στέφανου Πνευματικού.

## Παραπομπές


Κατηγορία:Μέλη της Ακαδημίας Αθηνών
Κατηγορία:Έλληνες παθολόγοι
Κατηγορία:Έλληνες μικροβιολόγοι
Κατηγορία:Έλληνες επιδημιολόγοι
Τζέιμς ΛαΜπρι

Ο **Τζέιμς ΛαΜπρι** (*Kevin James LaBrie*, 5 Μαΐου 1963) είναι Καναδός τραγουδιστής της χέβι μέταλ μουσικής, γνωστός ως μέλος του progressive συγκροτήματος Dream Theater.

## Βιογραφία
### Η αρχή
Ο ΛαΜπρι γεννήθηκε το 1963 στο Πενετονγκισέν του Οντάριο και από την παιδική του ηλικία έδειξε την αγάπη του προς την μουσική. Στα πέντε του χρόνια, ξεκίνησε να παίζει τύμπανα και να τραγουδάει και μέσα σε ένα χρόνο απέκτησε βάθος και μπορούσε να μιμηθεί διαφορετικά είδη φωνητικών και τεχνικών. Κατά την φοίτηση του στο δημοτικό σχολείο, ο δάσκαλος του τον παρότρυνε να συμμετάσχει στο μάθημα της μουσικής, βελτιώνοντας την τεχνική του, ενώ ξεκίνησε να τραγουδάει με το κουαρτέτο φωνητικών της οικογένειας του.

Κατά την εφηβεία του, έδειξε τάση προς την ροκ μουσική και στα 14 του έπαιζε τύμπανα και τραγουδούσε σε τοπικά συγκροτήματα. Στα 18 του χρόνια μετακόμισε στο Τορόντο και τρία χρόνια αργότερα ξεκίνησε να εξασκεί τα φωνητικά του με την Ρόζμαρι Πατρίσια Μπερνς. Αφού συνεργάστηκε με κάποια σχήματα, έγινε μέλος των Winter Rose, με τους οποίους ηχογράφησε το ομώνυμο άλμπουμ, το οποίο κυκλοφόρησε το 1997 από την "InsideOut Music".

### Dream Theater

Το 1990, ο ΛαΜπρι έμαθε ότι οι Dream Theater έψαχναν για τραγουδιστή και αφού έστειλε ένα ντέμο, τον κάλεσαν στη Νέα Υόρκη για οντισιόν. Αφού τον διάλεξαν ανάμεσα σε 200 υποψήφιους, ηχογράφησε μαζί τους το άλμπουμ "*[[Images And Words]]*", το οποίο κυκλοφόρησε το 1992 και έγινε χρυσό στις Ηνωμένες Πολιτείες, με την βοήθεια του σινγκλ "*Pull Me Under*". Έκτοτε, έχουν ηχογραφήσει δεκάδες στούντιο και ζωντανά ηχογραφημένους δίσκους, με πωλήσεις που ξεπερνούν τα δώδεκα εκατομμύρια αντίτυπα παγκοσμίως.

Ο ΛαΜπρι έπαιξε σημαντικό ρόλο στις φωνητικές μελωδίες του συγκροτήματος, αλλά μέχρι το 2010 δεν υπήρξε μέλος της σύνθεσης του μουσικού μέρους των Dream Theater. Αυτό άλλαξε όταν από το συγκρότημα αποχώρησε ο ντράμερ Μάικ Πορντόι, με τον τραγουδιστή να συμμετέχει στην σύνθεση τριών κομματιών από το "*[[A Dramatic Turn of Events]]*" και τριών ακόμη από το "*[[Dream Theater (άλμπουμ)|Dream Theater]]*".

### Προσωπική καριέρα και άλλες συνεργασίες
Το 1999, ο ΛαΜπρι ολοκλήρωσε το πρώτο άλμπουμ των MullMuzzler με τίτλο "*Keep It to Yourself*". Ακολούθησε το "*MullMuzzler 2*", δύο χρόνια αργότερα, στις 11 Σεπτεμβρίου 2001.

Το 2005, άλλαξε το όνομα του συγκροτήματος σε James LaBrie band και κυκλοφόρησε το "*Elements of Persuasion*", ακολουθούμενο από το "*Static Impulse*" πέντε χρόνια αργότερα, το οποίο αναμείγνυε το progressive με το μελωδικό death metal. Το 2013, κυκλοφόρησε το "*Impermanent Resonance*" σε καθαρά progressive μονοπάτια.

Ο ΛαΜπρι έχει συμμετάσχει σε κυκλοφορίες των Fates Warning και Shadow Gallery, Trent Gardner's Explorer's Club, Leonardo the Absolute Man, Frameshift και Ayreon, ενώ από το 2004 συμμετέχει στο πρότζεκτ True Symphonic Rockestra.

## Δισκογραφία

## Πηγές

* James LaBrie - Biography 
* James LaBrie | Biography | AllMusic
* James LaBrie - Encyclopaedia Metallum: The Metal Archives
* James LaBrie Discography at Discogs

Κατηγορία:Καναδοί τραγουδιστές
Κατηγορία:Ροκ μουσικοί
Πατρίσια Κάας

Η **Πατρίσια Κάας** (*Patricia Kaas*, 5 Δεκεμβρίου 1966) είναι Γαλλίδα τραγουδίστρια, από τις πιο επιτυχημένες της χώρας της με διεθνή καριέρα. Το ύφος της μουσικής της απέχει από το κλασικό και είναι πιο κοντά σε μίξη ποπ, καμπαρέ και τζαζ.

Γεννήθηκε στις 5 Δεκεμβρίου 1966 στο Φορμπάκ του νομού Μοζέλ. Από την εμφάνισή της με το άλμπουμ *Mademoiselle chante...* το 1988, η Κάας πούλησε πάνω από 16 εκατομμύρια δίσκους παγκοσμίως. Έκανε τη μεγαλύτερη επιτυχία της στις Γερμανία, Ελβετία, Βέλγιο, Καναδά, Ρωσία, Φινλανδία, Ουκρανία και Κορέα με το τρίτο της άλμπουμ *Je te dis vous*. Η Κάας είναι σχεδόν συνεχώς σε παγκόσμια περιοδεία. Το 2002 έκανε το ντεμπούτο της στον κινηματογράφο με την ταινία *And now... Ladies and Gentlemen* μαζί με τον Τζέρεμι Άιρονς. Αντιπροσώπευσε τη Γαλλία στον Διαγωνισμό Τραγουδιού της Eurovision το 2009 στη Μόσχα και κατέλαβε την 8η θέση.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Γαλλίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Νικόλας Αβαντσίνι

Ο **Νικόλας Αβαντσίνι** (ιταλικά: *Νicolas Avancini*, 1610- 6 Δεκεμβρίου 1686) (γνωστός και ως ***Avancinious***) ήταν  Ιταλός Ιησουίτης συγγραφέας. Ως συγγραφέας, αν και έκανε χρήση της λατινικής, κατάφερε να συγκινήσει το κοινό του.

## Βιογραφικά στοιχεία
Ο Αβαντσίνι γεννήθηκε στο Τυρόλο. Εισήλθε στην Εταιρεία του Ιησού, το 1677, και για λίγα χρόνια κατείχε την έδρα της ρητορικής και της φιλοσοφίας στο Γκρατς, ενώ αργότερα της θεολογίας, στη Βιέννη. Ο Αβαντσίνι υπήρξε, πρύτανης σε Κολέγια, του Πάσσαου, της Βιέννης και του Γκρατς.

Ως θεατρικός συγγραφέας, επιβλήθηκε με το έργο *Pietras victris*. Ενώ έγραψε, συνολικώς, 27 θεατρικά έργα, τα οποία κυκλοφόρησαν υπό τον γενικό *Poesia Dramatica* (1655-1685). Κυκλοφόρησε συλλογή, το 1651, με  ποιήματα και λατινικές ωδές, τιτλοφορώντας την *Ecatobme odarum*, αλλά και θεολογικά έργα *Conclusiones Theologicae* (1670).  Εκ των θεολογικών έργων του, την μεγαλύτερη απήχηση την έλαβε το *Η Ζωή και η Διδασκαλία του Ιησού* (*Vita et doctrina  Jesus Christi*).

## Παραπομπές


## Ξενόγλωσση βιβλιογραφία
*Martina Egger: *Nikolaus von Avancini S.J., die Theologie eines Jesuitendramatikers*. Innsbruck 2001.
* W. Flemming, *Avancinus und Torelli*. Maske und Kothurn 10, 1964, S. 376 
* Angela Kabiersch : *Nicolaus Avancini et la Jesuitentheater de Vienne 1640 1685.* Doctorat. Vienne 1972
* Walter Neuhauser: " la poésie des... Nicolaus Avancini", in : Innsbruck contributions aux sciences culturelles 7 / 8 (1962), 425 456
* Jean-Marie Valentin: Zur Wiener Aufführung  .... : Humanistica Lovaniensia 26 (1977), 220-227 et surtout .-M. Valentin, *Les jésuites et le théâtre (1554-1680). Contribution à l'histoire culturelle du monde catho- lique dans le Saint-Empire romain germanique*., 2001. 
* Nicolaus Avancini s.j.: *Pietas victrix* - la Victoire de  la piété. Modifié, traduction,  et  notes Vers. Lothar Mundt et Ulrich Seelbach. Tübingen : Niemeyer 2002. ISBN 3-484-36573-0. 
* Gerhard Dünnhaupt: "Nicolaus von Avancini (1611-1686)", in: Personalbibliographien zu den Drucken des Barock, Bd. 1. Stuttgart: Hiersemann 1990, S. 357-377.  ISBN 3-7772-9013-0.
* *Jesuit Latin Poets of the Seventeenth and Eighteenth Centuries: An Anthology of Neo-Latin Poetry*, John P. Murphy.

## Εξωτερικοί σύνδεσμοι
* ''Deutsche National bibliothek''
* ''Herzog August Bibliothek''

Κατηγορία:Ιησουίτες
Κατηγορία:Ιταλοί συγγραφείς
Κατηγορία:Ιταλοί ποιητές
Κατηγορία:Ιταλοί θεατρικοί συγγραφείς
Κατηγορία:Ιταλοί θεολόγοι
Μεταφορά με αγωγούς

[thumb|200px|Ένα επεδάφιο τμήμα του [Trans-Alaska-Pipeline|Υπεραλασκικού Αγωγού.]]
**Μεταφορά με αγωγούς** (αγγλικά *pipeline transport*)  είναι η μεταφορά αγαθών, άλλων υλικών και διαφόρων μορφών ενέργειας (με τη γενικότερη έννοια). Το 2014, το συνολικό μήκος των αγωγών σε 120 χώρες του πλανήτη μας ανερχόταν σε ελάχιστα λιγότερο από 3,5 εκατομμύρια χιλιόμετρα. Από αυτό το συνολικό μήκος οι ΗΠΑ κατείχαν το 65%, η Ρωσία το 8% και ο Καναδάς το 3%. Άρα, οι τρεις παραπάνω αναφερόμενες χώρες κατείχαν το 75% του συνολικού μήκους των αγωγών.

Διάφορα υγρά και αέρια υλικά μεταφέρονται με αγωγούς. Κάθε χημικά σταθερή ουσία (ή και μίγμα ουσιών) μπορεί να σταλεί στον προορισμό της μέσω δικτύου αγωγών (δηλαδή σωληνώσεων), αρκεί βέβαια να υπάρχει ή να μπορεί να κατασκευαστεί το συγκεκριμένο δίκτυο. Αγωγοί μεταφοράς υπάρχουν για τη μεταφορά αργού πετρελαίου, ρευστών διυλισμένων παραγώγων του, υποκατάστατών του (όπως είναι τα βιοκαύσιμα), φυσικού αερίου, αλλά και άλλων ρευστών, όπως νερού, αποβλήτων, μπύρας ή και άλλων ρευστών προϊόντων. Οι κλειστοί αγωγοί μπορούν να είναι χρήσιμοι για τη μεταφορά πόσιμου νερού για οικιακή κατανάλωση ή άρδευση αγρών σε μεγάλες αποστάσεις, συνήθως όταν πρέπει να μεταφερθούν μέσω υψωμάτων ή γενικότερα σε οποιαδήποτε περίπτωση τα οικονομικότερα ανοικτά κανάλια αποτελούν ανεπαρκείς επιλογές, αφού επιτρέπουν την εξάτμιση, τη μόλυνση ή γενικότερα κάθε ανεπιθύμητη αλληλεπίδραση με το περιβάλλον τους. «Πνευματικοί αγωγοί», με τη χρήση συμπιεσμένου αέρα επιτρέπουν και τη μεταφορά ορισμένων στερεών.

Οι αγωγοί πετρελαίου φτιάχνονται από χαλύβδινους ή πλαστικούς σωλήνες, που είναι συνήθως θαμμένοι. Το πετρέλαιο ρέει μέσα στους αγωγούς αυτούς με τη βοήθεια αντλιοστασίων κατά μήκος των αγωγών αυτών. Το φυσικό αέριο (και παρόμοια αέρια καύσιμα) μεταφέρονται μέσω διάλυσης με ελαφρά συμπίεση σε υγρά γνωστά ως υγρά φυσικού αερίου (***N'''atural '''G'''as '''L'''iquids - '''NGLs***). Οι αγωγοί φυσικού αερίου είναι φτιαγμένοι από ανθρακοχάλυβα (δηλαδή κράμα χάλυβα και άνθρακα). Η πολύ τοξική αμμωνία είναι θεωρητικά το πιο επικίνδυνο υλικό που μεταφέρεται με μεγάλης απόστασης αγωγούς μεταφοράς, αλλά τα σχετικά ατυχήματα είναι σπάνια. Οι αγωγοί μεταφοράς υδρογόνου μεταφέρουν υδρογόνο με αγωγούς μεταφοράς. Κάποια συστήματα τηλεθέρμανσής χρησιμοποιούν δίκτυα θερμομονωμένων αγωγών για τη μεταφορά θερμού νερού, υπέρθερμου νερού ή και ατμού σε πελάτες.

Οι αγωγοί που μεταφέρουν εύφλεκτα ή εκρηκτικά υλικά, όπως το φυσικό αέριο ή το αργό πετρέλαιο, αποτελούν λόγους ειδικής ανησυχίας ασφάλειας και έχουν γίνει με αυτούς διάφορα ατυχήματα. Οι αγωγοί αυτοί, μπορούν, ακόμη, να γίνουν στόχοι διαφόρων βανδαλισμών, δολιοφθορών ή και τρομοκρατικών επιθέσεων. Σε περίπτωση, μάλιστα, ανοικτού πολέμου, οι αγωγοί αυτοί γίνονται συχνά στόχοι στρατιωτικών επιθέσεων κάθε διαθέσιμου είδους.

## Αναφορές


Κατηγορία:Γεωπολιτική
Κατηγορία:Τεχνολογία
Κατηγορία:Οικονομία
Κατηγορία:Τεχνολογίες αερίων
Κατηγορία:Αγωγοί μεταφοράς φυσικού αερίου
Κατηγορία:Σωληνώσεις
Κυβέρνηση Αρσένι Γιάτσενιουκ

Η **κυβέρνηση του Αρσένι Γιάτσενιουκ** σχηματίστηκε στα πλαίσια της κρίσης της Ουκρανίας το 2014 και μετά την ανατροπή του πρόεδρου Βίκτορ Γιανουκόβιτς και την παραίτηση της κυβέρνησης Σέρχι Αρμπούζοβ. Η πρώτη κυβέρνηση του Αρσένι Γιάτσενιουκ παραιτήθηκε μετά την αναλαβή της προεδρίας από τον Πέτρο Ποροσένκο και την παραίτηση του υπηρεσιακού προέδρου Αλεξάντερ Τουρτσίνοφ και σχηματίστηκε νέα.

## Σημερινή Σύνθεση της κυβέρνησης
*Πρωθυπουργός
Αρσένι Γιάτσενιουκ
*Αντιπρόεδροι της κυβέρνησης
Γιούρι Ζούμπκο  Βιακεσλάβ Κιριλένκο (και Υπουργός Πολιτισμού) Βαλερί Βορσέφκσι
*Υπουργός Εσωτερικών
Αρσέν Αβάκοφ
*Υπουργός Εξωτερικών
Πάβλο Κλίκιμ
*Υπουργός Οικονομικών
Ναταλί Γιαρένσκο
*Υπουργός Άμυνας
Στέφαν Πόλτρακ
*Υπουργός Κοινωνικής Πολιτικής
Πάβλο Ροζένκο
*Υπουργός Δικαιοσύνης 
Πάβλο Πετρένκο
*Υπουργός Υγείας
Αλεξάντερ Κλιβατσβίλι
*Υπουργός Παιδείας και Επιστημών
Σερί Κβίτ
*Υπουργός Οικονομίας και Εμπορίου
Αιβάρας Αβρομαβίτσιους
*Υπουργός Καυσίμων και Ενέργειας
Βολοντιμίρ Ντεμτσισιν
*Υπουργός Υποδομής της Ουκρανίας
Αντρέι Πιβόρσκι
*Υπουργός Αγροτικής Πολιτικής και Τροφίμων 
Ορέξι Πλαβλένκο
*Υπουργός Πληροφορίας
Γιούρι Στέτς
*Υπουργείο Οικολογίας και Φυσικών Πόρων
Ιχόρ Σεφστσένκο
*Υπουργός Αθλητισμού και Νεολαίας  
Ιχόρ Ζντάνοφ
*Υπουργός, Γραμματέας της κυβέρνησης
Χάνα Ονισένκο

## Εξωτερικοί σύνδεσμοι
* Επίσημη σελίδα της Ουκρανικής κυβέρνησης – (στα Ουκρανικά)

Γιατσενιουκ